Φακές με ξινόμηλο
Ένα εξαιρετικά ισορροπημένο πιάτο, μια που η γλυκόξινη γεύση του φρούτου εξισορροπεί τη γήινη, ξηροκαρπάτη γεύση του οσπρίου.
350 γρ. φακές ψιλές,  2 ξερά κρεμμύδια, ψιλοκομμένα, 1 μεγάλο πράσινο μήλο, σε μικρά κυβάκια, 2 σκελίδες σκόρδο, ψιλοκομμένες, 1 φύλλο δάφνης, 1 κουτ. γλυκού ρίγανη ξερή, τριμμένη , 1/2 κουτ. γλυκού κουρκουμάς, 2 κουτ. σούπας ξίδι βαλσαμικό,  90 ml ελαιόλαδο, αλάτι, φρεσκοτριμμένο πιπέρι
Για να ετοιμάσουμε τις φακές με ξινόμηλο σε μια φαρδιά κατσαρόλα ζεσταίνουμε 60 ml  από το ελαιόλαδο σε μέτρια φωτιά και σοτά- ρουμε το κρεμμύδι με το μήλο για περίπου 5  λεπτά, μέχρι να μαλακώσουν ελαφρώς και να ροδίσουν.Προσθέτουμε τις φακές, το σκόρδο, τον  κουρκουμά, αλατοπίπερο, τη δάφνη και ανακατεύουμε απαλά για 1 λεπτό, μέχρι να λαδωθούν  καλά.Ρίχνουμε 1 λίτρο νερό και βράζουμε για 35- 40 λεπτά ή μέχρι να μαλακώσουν οι φακές και να εξατμιστούν τα περισσότερα υγρά.Προσθέτουμε τη ρίγανη και το ξίδι, ανακατεύουμε και σερβίρουμε. Συνοδεύουμε με παξιμάδια από χαρούπι και φέτα με ντοματίνια.
Μήλο,Φακές